[{"text_idx": "#000003", "text": "Wrth annerch cynhadledd flynyddol Plaid Cymru yn Aberystwyth heddiw, dywedodd AC Ynys Mo\u0302n: \u201cY cyfan y mae\u2019r llywodraeth am geisio ei wneud yw rheoli Cymru. Mae byd o wahaniaeth rhwng rheoli ac arwain."}, {"text_idx": "#000004", "text": "\u201cAmcan Llafur yw cadw Cymru i fynd \u2013 sydd efallai\u2019n dderbyniol i rai, ond ddim i fi. Mae Plaid Cymru yn cynnig gweinyddu galluog, wedi ei gyfuno gyda\u2019r weledigaeth a\u2019r ysbrydoliaeth sydd ei angen i godi Cymru allan o\u2019i rhigol bresennol o dan Lafur."}, {"text_idx": "#000005", "text": "\u201cWrth i ni ddynesu at etholiad y flwyddyn nesaf mae ymwybyddiaeth gynyddol yng Nghymru, dwi\u2019n credu \u2013 gan gynnwys ymhlith pleidleiswyr Llafur \u2013 fod angen newid ar Gymru ac ar Lywodraeth Cymru. Ar o\u0302l 16 mlynedd gyda Llafur wrth y llyw, mae angen cyfeiriad newydd.\u201d"}, {"text_idx": "#000007", "text": "\u201cByddai gwario holl bwerau benthyg Llywodraeth Cymru ar gynllun ffordd o\u2019r ugeinfed ganrif \u2013 pan y gellid darparu gynllun gweddus i\u2019r unfed ganrif ar hugain mewn modd cyflymach am efallai hanner y pris \u2013 yn fyrbwyll ac yn ddi-weledigaeth."}, {"text_idx": "#000008", "text": "\u201cByddai Plaid Cymru yn clustnodi cannoedd o filiynau o bunnoedd ar ddatrys problem yr M4. Ond byddai\u2019n cynllun ni yn gweithio law yn llaw gyda gwelliannau i drafnidiaeth gyhoeddus ac yn caniatau gwariant ym mhob rhan o Gymru, gan sicrhau y byddai economiau rhanbarthol y gogledd-orllewin a\u2019r gogledd-ddwyrain yn cael y buddsoddiad mewn cysylltedd sydd ei angen arnynt, yn ogystal a sicrhau gwell trafnidiaeth i bobl a nwyddau yn ardal Casnewydd.\u201d"}]